# บันทึกข้อความ



## **ส่วนราชการ** ศูนย์การดูแล/วิจัยผู้ป่วยปากแหว่ง เพดานโหว่ และความพิการแต่กำเนิดของศีรษะและใบหน้า มหาวิทยาลัยขอนแก่น ภายใต้โครงการพระราชทานตะวันฉาย คณะแพทยศาสตร์ โทร. 63502, 63123

## **ที่** ศธ 0514.7.1.2.3.4/ **วันที่** เมษายน 2560

**เรื่อง** ขออนุมัติบุคลากรในสังกัดเข้าร่วมโครงการประชุมเชิงปฏิบัติการ

**เรียน** หัวหน้างานบริการพยาบาล

ด้วยศูนย์การดูแลผู้ป่วยปากแหว่งเพดานโหว่ และความพิการแต่กำเนิดของศีรษะและใบหน้า มหาวิทยาลัยขอนแก่น ภายใต้โครงการพระราชทาน ตะวันฉาย ได้จัดโครงการ “การพัฒนารูปแบบการบริการที่สมบูรณ์แบบเพื่อการดูแลผู้ป่วยภาวะปากแหว่งเพดานโหว่ และความพิการแต่กำเนิดของศีรษะและใบหน้า ในพื้นที่จังหวัดขอนแก่น ครั้งที่ 5” ร่วมกับมูลนิธิตะวันฉายเพื่อผู้ป่วยปากแหว่ง เพดานโหว่ และพิการทางใบหน้าและศีรษะ โดยการสนับสนุนจาก องค์การบริหารส่วนจังหวัดขอนแก่น เพื่อการพัฒนาระบบการดูแลรักษาและผ่าตัดผู้ป่วยปากแหว่ง เพดานโหว่และพิการทางศีรษะและใบหน้าในเขตพื้นที่จังหวัดขอนแก่นที่สมบูรณ์แบบ ครอบคลุมในด้านสุขภาพ (Health) การศึกษา (Education) สังคม (Social) การดำรงชีวิต(Livelihood) และการเสริมสร้างพลังอำนาจ (Empowerment) และส่งเสริมให้ตัวแทนกลุ่มครอบครัวที่เข้าร่วมโครงการเศรษฐกิจพอเพียง หรือ “ศูนย์เรียนรู้เกษตรแก้จน” เพื่อพัฒนาสุขภาวะและคุณภาพชีวิตแบบองค์รวมอันจะเป็นต้นแบบและเป็นประโยชน์ต่อผู้สนใจอื่นๆ ทั้งนี้ การดำเนินงานครั้งนี้นับเป็นส่วนหนี่งของโครงการ “การพัฒนารูปแบบการบริการที่สมบูรณ์แบบเพื่อการดูแลผู้ป่วยปากแหว่ง เพดานโหว่และความพิการแต่กำเนิดของศีรษะและใบหน้าในภาคตะวันออกเฉียงเหนือ ประเทศไทย เฉลิมพระเกียรติสมเด็จพระเทพรัตนราชสุดฯ สยามบรมราชกุมารี ครบ 60 พรรษา” โดยจัดโครงการระหว่างวันที่ 5 – 6 พฤษภาคม 2560 ณ ชุดาปาร์ค รีสอร์ท แอนด์โฮเต็ล ตำบลบ้านค้อ อำเภอเมืองขอนแก่น จังหวัดขอนแก่น

**ในการนี้ ศูนย์ตะวันฉาย จึงใครขอความอนุเคราะห์ขอเรียนเชิญบุคลากรในสังกัดของท่าน คือ 1.น.ส.สุมาลี พงศ์ผกาทิพย์ 2.นางวรัญญา สร้อยหิน ผู้มีความรู้ความสามารถร่วมโครงการฯและวิทยากร กลุ่มที่ 2 ความรู้ความเข้าใจเกี่ยวกับภาวะปากแหว่งเพดานโหว่ การป้องกันและการวางแผนครอบครัว การวางแผนชีวิตในอนาคต การใช้ชีวิตร่วมในสังคมและฐานที่ 1 “การดูแลสุขภาพกาย” ด้าน Health การให้คำแนะนำก่อน-หลังผ่าตัด** รายละเอียดตามที่แนบมาพร้อมนี้

จึงเรียนมาเพื่อโปรดพิจารณาอนุมัติ จักขอบพระคุณยิ่ง

(ศาสตราจารย์บวรศิลป์ เชาวน์ชื่น)

ผู้อำนวยการศูนย์ตะวันฉาย

สำเนาเรียน : 1.น.ส.สุมาลี พงศ์ผกาทิพย์ 2. นางวรัญญา สร้อยหิน