# บันทึกข้อความ



## **ส่วนราชการ** ศูนย์การดูแล/วิจัยผู้ป่วยปากแหว่ง เพดานโหว่ และความพิการแต่กำเนิดของศีรษะและใบหน้า มหาวิทยาลัยขอนแก่น ภายใต้โครงการตะวันฉาย คณะแพทยศาสตร์ โทร. 63502, 63502

## **ที่** ศธ 0514.7.1.2.3.4/1403 **วันที่** 28 เมษายน 2560

**เรื่อง** ขอความอนุเคราะห์ขอที่จอดรถ

**เรียน** หัวหน้าหน่วยรักษาความปลอดภัย

ด้วยศูนย์การดูแลผู้ป่วยปากแหว่งเพดานโหว่ และความพิการแต่กำเนิดของศีรษะและใบหน้า มหาวิทยาลัยขอนแก่น ภายใต้โครงการพระราชทาน ตะวันฉาย ได้จัดโครงการ “การพัฒนารูปแบบการบริการที่สมบูรณ์แบบเพื่อการดูแลผู้ป่วยภาวะปากแหว่งเพดานโหว่ และความพิการแต่กำเนิดของศีรษะและใบหน้า ในพื้นที่จังหวัดขอนแก่น ครั้งที่ 5” ร่วมกับมูลนิธิตะวันฉายเพื่อผู้ป่วยปากแหว่ง เพดานโหว่ และพิการทางใบหน้าและศีรษะ โดยการสนับสนุนจาก องค์การบริหารส่วนจังหวัดขอนแก่น เพื่อการพัฒนาระบบการดูแลรักษาและผ่าตัดผู้ป่วยปากแหว่ง เพดานโหว่และพิการทางศีรษะและใบหน้าในเขตพื้นที่จังหวัดขอนแก่นที่สมบูรณ์แบบ ครอบคลุมในด้านสุขภาพ (Health) การศึกษา (Education) สังคม (Social) การดำรงชีวิต(Livelihood) และการเสริมสร้างพลังอำนาจ (Empowerment) และส่งเสริมให้ตัวแทนกลุ่มครอบครัวที่เข้าร่วมโครงการเศรษฐกิจพอเพียง หรือ “ศูนย์เรียนรู้เกษตรแก้จน” เพื่อพัฒนาสุขภาวะและคุณภาพชีวิตแบบองค์รวมอันจะเป็นต้นแบบและเป็นประโยชน์ต่อผู้สนใจอื่นๆ ทั้งนี้ การดำเนินงานครั้งนี้นับเป็นส่วนหนี่งของโครงการ “การพัฒนารูปแบบการบริการที่สมบูรณ์แบบเพื่อการดูแลผู้ป่วยปากแหว่ง เพดานโหว่และความพิการแต่กำเนิดของศีรษะและใบหน้าในภาคตะวันออกเฉียงเหนือ ประเทศไทย เฉลิมพระเกียรติสมเด็จพระเทพรัตนราชสุดฯ สยามบรมราชกุมารี ครบ 60 พรรษา” จัดโครงการระหว่างวันที่ 5 – 6 พฤษภาคม 2560 ณ ชุดาปาร์ค รีสอร์ท แอนด์โฮเต็ล ตำบลบ้านค้อ อำเภอเมืองขอนแก่น จังหวัดขอนแก่น โดยนายกองค์การบริหารส่วนจังหวัดขอนแก่นเป็นประธานกล่าวเปิดโครงการฯ ณ บริเวณข้างตึก สว.1 ในวันศุกร์ ที่ 5 พฤษภาคม 2560 เวลา 08.00 – 08.30 น.นั้น

**ในการนี้ ศูนย์ฯ จึงใครขอความอนุเคราะห์ขอที่จอดรถข้างตึก สว. 1 สำหรับรถยนต์ ทีมงานท่านนายกองค์การบริหารส่วนจังหวัดขอนแก่น จำนวน 4 คัน (รอยืนยันทะเบียนรถ) และขอที่จอดรถบัส รับ-ส่งผู้เข้าร่วมประชุม จำนวน 3 คัน**

จึงเรียนมาเพื่อโปรดพิจารณาอนุมัติ จักขอบพระคุณยิ่ง

(ศาสตราจารย์บวรศิลป์ เชาวน์ชื่น)

ผู้อำนวยการศูนย์ตะวันฉาย